Epistola Hu. Nivernensis episcopi ad priorissam et sorores Marciniacenses. Hug. Dei gratia Nivernensis episcopus Marciniacensi venerandae priorissae dominae Aalasiae de Pusiaco atque dominae Eideardi cum caeteris sororibus salutem. Quidam [Guido] Normandus saepe praesentiam nostram adiit petens ut ecclesiam Sancti Lupi Deo et sanctimonialibus de Marciliaco (sic) [lacune] praedictam ecclesiam salvo jure Nivernensis pontificis. Cum autem eam dedicavero, praecabor ipsum Guidonem ut de possessionibus suis inibi tribuat tantum ut duo servitores inde vivere possint. Vos etiam idem precibus vestris ab eo quaerite ubi locum competentem et tempus habebitis. Valete.